**Sajtóközlemény**

**Dátum:** 2019. március 29.

„Roto NX“: Az új bukó-nyíló csúcsmodell ígéretes jövő elé néz / Többszintű biztonság / „TiltSafe“: buktatott ablakok betörés elleni védelme / A „Quadro Safe“-technológiába integrálva / Biztonságos felhasználhatóság a magas terhelhetőségnek köszönhetően / „Roto Sil Level 6“: az új mértékadó felület

**Széleskörű vasalatbiztonság**

***Leinfelden-Echterdingen - (rp)*** „Az új bukó-nyíló csúcsmodellünk gyors, egyúttal tartós piaci sikere a gyakorlatban már bevált előnyei összességén alapszik.“ Ezt a bő egy éve bevezetett ablakokhoz és erkélyajtókhoz való „Roto NX“ vasalatrendszer gyártója nyilatkozta. Az erősségek mellett a gazdaságosság, komfort és dizájn tekintetében gondoskodik az ügyfelek tényleges igényeinek kielégítéséről az egyszerre több területre kiterjedő biztonság mellett.

Így a program a speciális kialakítású acélzáródaraboknak köszönhetően az ablakoknál 65 mm buktatási mélységig garantálja az RC 2 ellenállási osztály szerinti betörésgátlást. A három „TiltSafe“ záródarab kiegészítve ‚V‘ zárócsapokkal és zárható kilinccsel a „buktatott ablak“ eddigi komoly biztonsági problémáját első alkalommal minimalizálja tartósan. E technológiai fejlesztést időközben többek között az ismert „Quadro Safe“-kampány termékkínálatába is beépítették. A 2014-ben indult betörésvédelmi kezdeményezésben jelenleg több mint 1.000 regisztrált németországi, ausztriai és svájci partnercég vesz részt. Ezenkívül az „NX“ alkatrészek az RC 2N és RC 2 kialakítások megvalósítását is lehetővé teszik akadálymentes küszöbökkel társítva a max. 130 kg-os ill. 150 kg-os szárnytömeggel rendelkező műanyag bukó-nyíló erkélyajtóknál.

Jelentősen nagyobb biztonságot nyújt az új vasalatgeneráció különösen a gyártás során, mivel a P pántoldal a műanyag ablakoknál lehetővé teszi már standard kivitelben a 130 kg-os szárnytömeget. Ez az, ami a gyakorlatban sok üzemet meggyőzött, ezáltal ugyanis a nagy kereslettel bíró elemek a 100 / 105 kg-os határterületen mostantól már nem problémásak, és „teljesen normális módon“ lehet őket legyártani. Két kiegészítő csavarral a pántoldal még 150 kg-os szárnyakhoz is alkalmas.

Egy különleges biztonsági pluszt jelent az új „Roto Sil Level 6“ felület, mely mikrokristályokból felépülő innovatív rétegezési technológián alapszik, és 2019-től a nagyon erős igénybevételnek kitett kötőelemeknél - szegecsek, acélcsapok valamint csúszóelemek – alkalmazzák a sorozatgyártásban. Ezzel első gyártóként a Roto rendelkezik egy olyan vasalatrendszerrel, amely a korrózióvédelem során a kritikus zónákban túlteljesíti a szabvány (DIN EN 13126-8) előírásait.

Az általánosan magas biztonsági színvonalat a „Roto NX“ portfólió teljes spektruma valamint a német minőség eredményezi. Konkrét példaként a szabványszerűen beépített résszellőztetés, a hibásműködtetésgátló jobbos/balos átállíthatósága és a két belső spirálrugóval ellátott mechanikus erkélyajtócsappantyú stabil konstrukciója említhető.

**Képfeliratok**

A bukó szellőztetéshez speciálisan kifejlesztett biztonsági záródarabjainak köszönhetően az új „Roto NX“ bukó-nyíló vasalattal 65 mm buktatási mélységig is megvalósítható az RC 2 ellenállási osztály szerinti betörésgátlás. Ezzel első alkalommal töltünk ki tartósan egy „mindeddig komoly biztonsági hézagot“, hangsúlyozza a vasalatgyártó.

**Fotó:** Roto **Roto\_NX\_TiltSafe.jpg**

Exkluzív biztonság: Az új „Sil Level 6“ rétegezés egy mikrokristályokból felépülő innovatív technológián alapszik, és 2019-től a „Roto NX“ bukó-nyíló vasalatprogramban standardként alkalmazzák a szegecsek, acélcsapok és csúszóelemek esetében. Első gyártóként világszerte ezzel garantáljuk a komoly igénybevételnek kitett területeken a korrózióvédelmet, amely a szabványon (DIN EN 13126-8) túlmutat.

**Fotó:** Roto **Roto\_NX\_Roto\_Sil\_Level\_6\_Aufbau.tif**

A szöveg és a képi anyag itt letölthető:

https://ftt.roto-frank.com/hu/sajto/sajtokoezlemenyek/

Nyomtatható – másolat kérésre.

**Kiadó:** Roto Frank AG • Wilhelm-Frank-Platz 1 • 70771 Leinfelden-Echterdingen • Tel. +49 711 7598 0 • Fax +49 711 7598 253 • info@roto-frank.com

**Szerkesztőség:** Linnigpublic Agentur für Öffentlichkeitsarbeit GmbH • Büro Koblenz • Fritz-von-Unruh-Straße 1 • 56077 Koblenz • Tel. +49 261 303839 0 • Fax +49 261 303839 1 • koblenz@linnigpublic.de; Büro Hamburg • Flottbeker Drift 4 • 22607 Hamburg • Tel. +49 40 82278216 • hamburg@linnigpublic.de